สถานีย่อย:สถาบันอุดมศึกษาไทย/รู้ไหมว่าทั้งหมด

== ทั่วไป**
 ...วันทรงดนตรี เป็นวันที่พระบาทสมเด็จพระมหาภูมิพลอดุลยเดชมหาราช บรมนาถบพิตรเสด็จพระราชดำเนินตามคำกราบบังคมทูลเชิญของมหาวิทยาลัยต่าง ๆ เช่น จุฬาลงกรณ์มหาวิทยาลัย มหาวิทยาลัยธรรมศาสตร์ มหาวิทยาลัยเกษตรศาสตร์ มหาวิทยาลัยศรีนครินทรวิโรฒ เพื่อทรงดนตรีและทรงสังสรรค์ร่วมกับนิสิตนักศึกษาเป็นการส่วนพระองค์  - ...รางวัลนักวิทยาศาสตร์ดีเด่น ประจำปี 2552 ซึ่งมอบให้แก่ ศาสตราจารย์ ดร.สายชล เกตุษา จากคณะเกษตร มหาวิทยาลัยเกษตรศาสตร์ และศาสตราจารย์ ดร.อารันต์ พัฒโนทัย จากคณะเกษตรศาสตร์ มหาวิทยาลัยขอนแก่น นับเป็นครั้งแรกที่รางวัลนี้มอบให้กับนักวิชาการด้านเกษตรกรรม - ...พิธีพระราชทานปริญญาบัตร เกิดขึ้นครั้งแรกในประเทศไทยเมื่อวันที่ 25 ตุลาคม พ.ศ. 2473 โดยพระบาทสมเด็จพระปกเกล้าเจ้าอยู่หัวเสด็จพระราชทานปริญญาบัตรแก่เวชชบัณฑิตจากจุฬาลงกรณ์มหาวิทยาลัย - ...ศาสตราจารย์ระดับสูงสุด หรือ ศาสตราจารย์ในระดับ C-11 เรียกว่า ศาสตราจารย์ญาณวิทย์- ...วันที่ 28 พฤษภาคม พ.ศ. 2513 เป็นวันจัดตั้งวิทยาลัย 4 แห่ง ซึ่งปัจจุบัน คือ มหาวิทยาลัยกรุงเทพ มหาวิทยาลัยเกริก มหาวิทยาลัยธุรกิจบัณฑิตย์ และมหาวิทยาลัยศรีปทุม - ...บัณฑิตวิทยาลัยร่วมด้านพลังงานและสิ่งแวดล้อม เป็นบัณฑิตวิทยาลัยโดยความร่วมมือของสถาบันอุดมศึกษา 5 แห่ง ได้แก่ มหาวิทยาลัยเทคโนโลยีพระจอมเกล้าธนบุรี มหาวิทยาลัยเทคโนโลยีพระจอมเกล้าพระนครเหนือ มหาวิทยาลัยเชียงใหม่ สถาบันเทคโนโลยีนานาชาติสิรินธร มหาวิทยาลัยธรรมศาสตร์ และมหาวิทยาลัยสงขลานครินทร์- ...มหาวิทยาลัยราชภัฏ เดิมมี 41 แห่ง แต่ปัจจุบันมี 38 แห่ง เนื่องจาก
** มหาวิทยาลัยราชภัฏนครพนม ได้ควบรวมเข้าเป็นส่วนหนึ่งของ มหาวิทยาลัยนครพนม เมื่อวันที่ 2 กันยายน พ.ศ. 2548
** มหาวิทยาลัยราชภัฏสวนดุสิต ได้แปรสภาพเป็นสถาบันอุดมศึกษาในกำกับของรัฐและเปลี่ยนชื่อเป็น มหาวิทยาลัยสวนดุสิต เมื่อวันที่ 18 กรกฎาคม พ.ศ. 2558
** มหาวิทยาลัยราชภัฏกาฬสินธุ์ ได้ควบรวมเข้าเป็นส่วนหนึ่งของ มหาวิทยาลัยกาฬสินธุ์ เมื่อวันที่ 9 กันยายน พ.ศ. 2558- ...คณะสหเวชศาสตร์ เป็นชื่อของคณะที่เปิดสอนทางด้านวิทยาศาสตร์สุขภาพต่าง ๆ เช่น เทคนิคการแพทย์ กายภาพบำบัด รังสีเทคนิค เช่นเดียวกับคณะเทคนิคการแพทย์ และคณะกายภาพบำบัด- ...วิทยาลัยช่างศิลป วิทยาลัยนาฏศิลป และมหาวิทยาลัยธรรมศาสตร์ ตั้งอยู่บนพื้นที่ที่เคยเป็น พระราชวังบวรสถานมงคล หรือ "วังหน้า" มาก่อน- ...นิสิต หรือ นิสิตา เป็นคำที่ใช้เรียกสำหรับผู้ที่กำลังศึกษาอยู่ใน จุฬาลงกรณ์มหาวิทยาลัย มหาวิทยาลัยเกษตรศาสตร์ มหาวิทยาลัยศรีนครินทรวิโรฒ มหาวิทยาลัยนเรศวร มหาวิทยาลัยบูรพา มหาวิทยาลัยมหาสารคาม มหาวิทยาลัยทักษิณ มหาวิทยาลัยราชภัฏพระนคร มหาวิทยาลัยมหาจุฬาลงกรณราชวิทยาลัย และมหาวิทยาลัยรัตนบัณฑิต- ...เจ้าพระยาพระเสด็จสุเรนทราธิบดี (หม่อมราชวงศ์เปีย มาลากุล) เคยเสนอชื่อ รัตนโกสินทร์สากลมหาวิทยาลัย หรือ University of Siam เพื่อเป็นชื่อมหาวิทยาลัยแห่งแรกของสยาม ซึ่งเป็นนามที่พอพระราชหฤทัยในรัชกาลที่ 5 แต่เสด็จสวรรคตก่อนที่จะมีการก่อตั้งมหาวิทยาลัยขึ้น- ...สถาบันอุดมศึกษาเอกชนแห่งแรกของประเทศไทย คือ มหาวิทยาลัยพายัพ- ...ในปีพ.ศ. 2486 เป็นปีแห่งสถาปนามหาวิทยาลัยถึง 3 แห่งด้วยกัน ได้แก่ มหาวิทยาลัยเกษตรศาสตร์ มหาวิทยาลัยแพทยศาสตร์ และมหาวิทยาลัยศิลปากร- ...เมื่อปีพ.ศ. 2507 สภาการศึกษาแห่งชาติเสนอให้ยุบรวม มหาวิทยาลัยธรรมศาสตร์ มหาวิทยาลัยแพทยศาสตร์ และมหาวิทยาลัยศิลปากรเข้าด้วยกัน ตั้งเป็น มหาวิทยาลัยภูมิพล- ...นอกจากนี้ ยังเคยมีการเสนอให้ยุบรวม จุฬาลงกรณ์มหาวิทยาลัย และมหาวิทยาลัยเกษตรศาสตร์ เพื่อตั้งเป็น มหาวิทยาลัยกรุงเทพ- ...รถโดยสารภายในมหาวิทยาลัยของ จุฬาลงกรณ์มหาวิทยาลัย เรียกว่า "รถปอพ" (รถปรับอากาศพิเศษ) มหาวิทยาลัยเกษตรศาสตร์ เรียกว่า "รถตะลัย" มหาวิทยาลัยเชียงใหม่ เรียกว่า "ขสมช." (ขนส่งมหาวิทยาลัยเชียงใหม่ ถูกเรียกลับหลังว่า "ขนส่งมาช้า") มหาวิทยาลัยนเรศวร เรียกว่า "ขสมน." มหาวิทยาลัยศรีนครินทรวิโรฒ องครักษ์ เรียกว่า "รถกะป๊อ" มหาวิทยาลัยกรุงเทพ เรียกว่า "รถซาฟารี"- ...ในอดีตสถาบันเทคโนโลยีราชมงคล เคยมีวิทยาเขตมากที่สุดในประเทศไทย คือ 30 วิทยาเขต

**จุฬาลงกรณ์มหาวิทยาลัย**
 ...โรงเรียนมหาดเล็ก และโรงเรียนมหาดเล็กหลวง เป็นสถานศึกษาคนละแห่งกัน โดยโรงเรียนมหาดเล็กเป็นชื่อเดิมของจุฬาลงกรณ์มหาวิทยาลัย ส่วนโรงเรียนมหาดเล็กหลวงเป็นชื่อเดิมของวชิราวุธวิทยาลัย- ...โรงพยาบาลจุฬาลงกรณ์ ไม่ได้สังกัดจุฬาลงกรณ์มหาวิทยาลัย แต่สังกัดสภากาชาดไทย- ...ตึกขาว คณะวิทยาศาสตร์ จุฬาลงกรณ์มหาวิทยาลัย เคยใช้เป็นสถานที่เก็บอาจารย์ใหญ่ของนิสิตแพทย์มาก่อน- ...คณะแพทยศาสตร์ศิริราชพยาบาล มหาวิทยาลัยมหิดล เคยสังกัดอยู่จุฬาลงกรณ์มหาวิทยาลัยมาก่อน และคณะแพทยศาสตร์ จุฬาลงกรณ์มหาวิทยาลัย รวมทั้งคณะแพทยศาสตร์ มหาวิทยาลัยเชียงใหม่ ก็เคยสังกัดอยู่ในมหาวิทยาลัยมหิดลมาก่อนเช่นกัน- ...จีฉ่อย เป็นร้านขายของชำตรงข้ามจุฬาลงกรณ์มหาวิทยาลัย ได้ชื่อว่ามีของขายทุกอย่าง และถ้าของไหนไม่มีขายในร้านจะสามารถมาเอาได้ภายใน 2 วันให้หลัง- ...คณะอักษรศาสตร์ จุฬาลงกรณ์มหาวิทยาลัยและคณะวิทยาศาสตร์ จุฬาลงกรณ์มหาวิทยาลัย เคยเป็นคณะเดียวกันเรียกว่า คณะอักษรศาสตร์และวิทยาศาสตร์- ...จุฬาลงกรณ์มหาวิทยาลัย เป็นมหาวิทยาลัยแห่งแรกและแห่งเดียวที่สถาปนาขึ้นภายใต้การปกครองในระบอบสมบูรณาญาสิทธิราชย์ ในขณะที่ มหาวิทยาลัยธรรมศาสตร์ เป็นมหาวิทยาลัยแห่งแรกที่สถาปนาขึ้นภายใต้การปกครองในระบอบประชาธิปไตย- ...พระบาทสมเด็จพระปรมินทรมหาภูมิพลอดุลยเดช พระราชทานเพลงพระราชนิพนธ์ "มหาจุฬาลงกรณ์" "ยูงทอง" และ "เกษตรศาสตร์" ให้เป็นเพลงประจำสถาบันของ จุฬาลงกรณ์มหาวิทยาลัย มหาวิทยาลัยธรรมศาสตร์ และมหาวิทยาลัยเกษตรศาสตร์ ตามลำดับ

**มหาวิทยาลัยเกษตรศาสตร์**
 ...ตราสัญลักษณ์ ของ "มหาวิทยาลัยเกษตรศาสตร์" และ "มหาวิทยาลัยแม่โจ้" เป็นรูปพระพิรุณทรงนาคเหมือนกัน- ...คณะสัตวแพทยศาสตร์ มหาวิทยาลัยเกษตรศาสตร์ มีสระว่ายน้ำสำหรับสุนัข โดยได้รับพระราชทานนามจากพระบาทสมเด็จพระปรมินทรมหาภูมิพลอดุลยเดชว่า "สระสุวรรณชาด"- ...พระบาทสมเด็จพระปรมินทรมหาภูมิพลอดุลยเดช พระราชทานเพลงพระราชนิพนธ์ "มหาจุฬาลงกรณ์" "ยูงทอง" และ "เกษตรศาสตร์" ให้เป็นเพลงประจำสถาบันของ จุฬาลงกรณ์มหาวิทยาลัย มหาวิทยาลัยธรรมศาสตร์ และมหาวิทยาลัยเกษตรศาสตร์ ตามลำดับ

**มหาวิทยาลัยขอนแก่น**
 ...มหาวิทยาลัยขอนแก่น มีสระแห่งหนึ่ง เรียกว่า สระพลาสติก เพราะก้นบ่อใช้พลาสติกรองไว้ มีหน้าที่เก็บน้ำไว้ทำน้ำประปาของมหาวิทยาลัย- ...มหาวิทยาลัยขอนแก่น มีโรงเรียนสาธิต 2 แห่ง ได้แก่ โรงเรียนสาธิตมหาวิทยาลัยขอนแก่น (ศึกษาศาสตร์) และโรงเรียนสาธิตมหาวิทยาลัยขอนแก่น (มอดินแดง)- ...เจ้าพ่อมอดินแดง คือสิ่งศักดิ์สิทธิ์ที่เป็นที่เคารพของชาวมหาวิทยาลัยขอนแก่น โดยมีคนนำช้างกับม้าจำลองมาถวายท่านเจ้าพ่อ เฉลี่ยวันละ 100 ตัว

**มหาวิทยาลัยเชียงใหม่**
 ...มหาวิทยาลัยเชียงใหม่ มีประเพณีรับน้องรถไฟ ซึ่งเป็นการต้อนรับนักศึกษาใหม่ที่อาศัยอยู่นอกเขตภาคเหนือ โดยกิจกรรมเริ่มต้นที่สถานีรถไฟหัวลำโพง

**มหาวิทยาลัยธรรมศาสตร์**
 ...มหาวิทยาลัยธรรมศาสตร์ เคยมีโรงเรียนเตรียมปริญญา ชื่อว่า "โรงเรียนเตรียมปริญญา มหาวิทยาลัยธรรมศาสตร์และการเมือง" หรือ "เตรียมธรรมศาสตร์" (ต.มธก.)- ...จุฬาลงกรณ์มหาวิทยาลัย เป็นมหาวิทยาลัยแห่งแรกและแห่งเดียวที่สถาปนาขึ้นภายใต้การปกครองในระบอบสมบูรณาญาสิทธิราชย์ ในขณะที่ มหาวิทยาลัยธรรมศาสตร์ เป็นมหาวิทยาลัยแห่งแรกที่สถาปนาขึ้นภายใต้การปกครองในระบอบประชาธิปไตย- ...พระบาทสมเด็จพระปรมินทรมหาภูมิพลอดุลยเดช พระราชทานเพลงพระราชนิพนธ์ "มหาจุฬาลงกรณ์" "ยูงทอง" และ "เกษตรศาสตร์" ให้เป็นเพลงประจำสถาบันของ จุฬาลงกรณ์มหาวิทยาลัย มหาวิทยาลัยธรรมศาสตร์ และมหาวิทยาลัยเกษตรศาสตร์ ตามลำดับ- ...ผู้ประศาสน์การ คือ ตำแหน่งผู้บริหารสูงสุดของมหาวิทยาลัยวิชาธรรมศาสตร์และการเมือง โดยมีผู้ดำรงตำแหน่งนี้เพียงท่านเดียว คือ ศาสตราจารย์ ดร.ปรีดี พนมยงค์ ผู้ก่อตั้งมหาวิทยาลัย

**มหาวิทยาลัยนเรศวร**
 ...มหาวิทยาลัยนเรศวร มีตราสัญลักษณ์ประจำมหาวิทยาลัย 2 แบบ ได้แก่ สัญลักษณ์พระบรมรูปสมเด็จพระนเรศวรมหาราช และสัญลักษณ์รูปช้างศึก- ...สวนเทเลทับบี้ เป็นชื่อเรียกของ "สวนสาธารณะกลางมหาวิทยาลัยนเรศวร" และยังเป็นชื่อเรียกของ "สวนริมทะเลสาปด้านหลังมหาวิทยาลัยกรุงเทพ"

**สถาบันบัณฑิตพัฒนบริหารศาสตร์**
 ...สถาบันบัณฑิตพัฒนบริหารศาสตร์ เป็นที่รู้จักกันในชื่อ "นิด้า" (NIDA) มากกว่า ซึ่งมาจากอักษรย่อของสถาบัน คือ National Institute of Development Administration

**สถาบันเทคโนโลยีพระจอมเกล้าเจ้าคุณทหารลาดกระบัง**
 ...คำว่า เจ้าคุณทหาร ในชื่อของ สถาบันเทคโนโลยีพระจอมเกล้าเจ้าคุณทหารลาดกระบัง นั้นหมายความถึง เจ้าพระยาสุรวงษ์ไวยวัฒน์ (วร บุนนาค)- ...ปัจจุบันเหลือสถาบันเทคโนโลยีพระจอมเกล้าเจ้าคุณทหารลาดกระบังเพียงแห่งเดียวใน 3 พระจอมที่ยังคงนำหน้าชื่อด้วยคำว่า "สถาบัน"- ...กีฬาสามพระจอมเกล้า เป็นการจัดการแข่งขันกีฬาและทำกิจกรรมร่วมกันระหว่างนักศึกษาสถาบันเทคโนโลยีพระจอมเกล้าเจ้าคุณทหารลาดกระบัง มหาวิทยาลัยเทคโนโลยีพระจอมเกล้าธนบุรี และมหาวิทยาลัยเทคโนโลยีพระจอมเกล้าพระนครเหนือ- ...สถาบันเทคโนโลยีพระจอมเกล้าเจ้าคุณทหารลาดกระบัง เป็นที่แรกของประเทศไทยที่เปิดหลักสูตรสอนวิศวกรรมไฟฟ้า ในระดับปริญญาเอก- ...พระบรมราชานุสาวรีย์พระบาทสมเด็จพระจอมเกล้าเจ้าอยู่หัว ที่ประดิษฐาน ณ สถาบันเทคโนโลยีพระจอมเกล้าเจ้าคุณทหารลาดกระบัง จะทรงยืน แต่ที่มหาวิทยาลัยเทคโนโลยีพระจอมเกล้าธนบุรี และมหาวิทยาลัยเทคโนโลยีพระจอมเกล้าพระนครเหนือ จะประทับนั่ง

**มหาวิทยาลัยเทคโนโลยีพระจอมเกล้าพระนครเหนือ**
 ...มหาวิทยาลัยเทคโนโลยีพระจอมเกล้าพระนครเหนือ ในอดีต เคยเป็น "โรงเรียนเทคนิคพระนครเหนือ" หรือที่รู้จักกันโดยทั่วไปว่า "เทคนิคไทย-เยอรมัน"- ...มหาวิทยาลัยเทคโนโลยีพระจอมเกล้าพระนครเหนือ มีทั้งหมด 3 วิทยาเขต ได้แก่ กรุงเทพมหานคร จังหวัดปราจีนบุรี และจังหวัดระยอง- ...เป็นมหาวิทยาลัยเดียวที่ชนะการแข่งขันหุ่นยนต์กู้ภัยระดับโลก 7 ปีซ้อน- ...เป็นมหาวิทยาลัยที่มีแม่น้ำตัดผ่านกลางมหาวิทยาลัย

**มหาวิทยาลัยมหาจุฬาลงกรณราชวิทยาลัย**
 ...มหาวิทยาลัยมหาจุฬาลงกรณราชวิทยาลัย เป็นมหาวิทยาลัยสงฆ์ฝ่ายมหานิกาย ส่วน มหาวิทยาลัยมหามกุฏราชวิทยาลัย เป็นมหาวิทยาลัยสงฆ์ฝ่ายธรรมยุติกนิกาย

**มหาวิทยาลัยมหิดล**
 ...มหาวิทยาลัยมหิดล จัดการเรียนการสอนสาขาแพทยศาสตร์ใน 2 คณะวิชา ได้แก่ คณะแพทยศาสตร์ศิริราชพยาบาล คณะแพทยศาสตร์โรงพยาบาลรามาธิบดี และสถาบันสมทบอีก 4 แห่ง ได้แก่ คณะแพทยศาสตร์วชิรพยาบาล มหาวิทยาลัยนวมินทราธิราช วิทยาลัยแพทยศาสตร์พระมงกุฎเกล้า วิทยาลัยวิทยาศาสตร์การแพทย์เจ้าฟ้าจุฬาภรณ์ ราชวิทยาลัยจุฬาภรณ์ และสถาบันพระบรมราชชนก - ...กันภัยมหิดล ถูกค้นพบครั้งแรกในประเทศไทย โดยสมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์พระราชทานนาม และให้เป็นต้นไม้สัญลักษณ์ประจำมหาวิทยาลัยมหิดล- ...คณะแพทยศาสตร์ศิริราชพยาบาล มหาวิทยาลัยมหิดล เคยสังกัดอยู่จุฬาลงกรณ์มหาวิทยาลัยมาก่อน และคณะแพทยศาสตร์ จุฬาลงกรณ์มหาวิทยาลัย รวมทั้งคณะแพทยศาสตร์ มหาวิทยาลัยเชียงใหม่ ก็เคยสังกัดอยู่ในมหาวิทยาลัยมหิดลมาก่อนเช่นกัน- ...มหาวิทยาลัยมหิดล มีจำนวนผลงานวิจัยตีพิมพ์ในวารสารวิชาการนานาชาติที่อยู่บนฐานข้อมูล ISI เป็นอันดับ 1 ของมหาวิทยาลัยไทยติดต่อกันมาแล้วไม่ต่ำกว่า 10 ปี- ...คณะต่าง ๆ ของมหาวิทยาลัยมหิดล มีอายุการก่อตั้งห่างกัน ตั้งแต่ก่อตั้งไม่ถึง 10 ปี (คณะศิลปศาสตร์) จนถึงก่อตั้งมาร้อยกว่าปี (คณะแพทยศาสตร์ศิริราชพยาบาล)

**มหาวิทยาลัยแม่โจ้**
 ...มหาวิทยาลัยแม่โจ้ เคยเป็น โรงเรียนเตรียมอุดมศึกษา มหาวิทยาลัยเกษตรศาสตร์ ซึ่งเป็นโรงเรียนเพื่อเตรียมนิสิตให้เข้าศึกษาต่อในมหาวิทยาลัยเกษตรศาสตร์ต่อไป- ...ตราสัญลักษณ์ ของ "มหาวิทยาลัยเกษตรศาสตร์" และ "มหาวิทยาลัยแม่โจ้" เป็นรูปพระพิรุณทรงนาคเหมือนกัน

**มหาวิทยาลัยรามคำแหง**
 ...มหาวิทยาลัยที่มีนักศึกษามากที่สุดในประเทศไทย คือ มหาวิทยาลัยรามคำแหง- ...ค่าหน่วยกิตของ มหาวิทยาลัยรามคำแหง ได้รับการยอมรับว่าเป็นค่าค่าหน่วยกิตถูกที่สุดในประเทศไทย คือ 25 บาทต่อหน่วยกิต

**มหาวิทยาลัยวลัยลักษณ์**
 ...มหาวิทยาลัยวลัยลักษณ์ เป็นมหาวิทยาลัยที่มีพื้นที่มากที่สุดในประเทศไทย

**มหาวิทยาลัยศรีนครินทรวิโรฒ**
 ...สัญลักษณ์ของมหาวิทยาลัยศรีนครินทรวิโรฒ ได้มาจากกราฟที่เขียนแทนสมการทางคณิตศาสตร์ Y = ex หมายถึง การเพิ่มหรือการงอกงาม ซึ่งตรงกับปรัชญาของมหาวิทยาลัยที่ว่า "การศึกษาคือความเจริญงอกงาม" (สิกขา วิรุฬฺ หิ สมฺปตฺตา)- ...มหาวิทยาลัยศรีนครินทรวิโรฒ เคยมีวิทยาเขตถึง 8 วิทยาเขต ได้แก่ วิทยาเขตประสานมิตร วิทยาเขตปทุมวัน วิทยาเขตบางเขน วิทยาเขตบางแสน วิทยาเขตพิษณุโลก วิทยาเขตมหาสารคาม วิทยาเขตสงขลา และวิทยาเขตพลศึกษา - ...ชื่อย่อของมหาวิทยาลัยศรีนครินทรวิโรฒ คือ มศว นั้นจะไม่มีจุดต่อท้าย ซึ่งหมายความถึงการไม่มีจุดสิ้นสุดนั่นเอง

**มหาวิทยาลัยศิลปากร**
 ...มหาวิทยาลัยศิลปากร เป็นมหาวิทยาลัยศิลปะแห่งแรกในประเทศไทย- ...มหาวิทยาลัยศิลปากร มีชื่อเสียงทางด้านศิลปะและการออกแบบเป็นอย่างมาก- ...มหาวิทยาลัยศิลปากร เป็น 1 ใน 5 มหาวิทยาลัยที่เก่าแก่ที่สุดในประเทศไทย อันได้แก่ จุฬาลงกรณ์มหาวิทยาลัย มหาวิทยาลัยธรรมศาสตร์ มหาวิทยาลัยเกษตรศาสตร์ มหาวิทยาลัยแพทยศาสตร์ และมหาวิทยาลัยศิลปากร- ...ผู้ก่อตั้งมหาวิทยาลัยศิลปากร คือ ศาสตราจารย์ศิลป์ พีระศรี ประติมากรเป็นชาวอิตาลี ซึ่งมีชื่อเดิมว่า "คอร์ราโด เฟโรชี" (Corrado Feroci)- ...ตราสัญลักษณ์ของมหาวิทยาลัยศิลปากร คือ พระพิฆเนศ และยังเป็นตราสัญลักษณ์ของวิทยาลัยช่างศิลป วิทยาลัยนาฏศิลป สถาบันบัณฑิตพัฒนศิลป์ และกรมศิลปากร- ...สีประจำมหาวิทยาลัย คือ #40826D สีเขียวเวอร์ริเดียน หรือที่เรียกตามสีไทยโทนว่า "สีเขียวตั้งแช" เป็นสีของน้ำทะเลระดับลึกที่สุด แต่ในระยะแรกก่อตั้งมหาวิทยาลัยได้กำหนดใช้สีเขียว ซึ่งเป็นสีพื้นป้ายมหาวิทยาลัยป้ายแรก แต่ช่วงนั้นมหาวิทยาลัยเกษตรศาสตร์และมหาวิทยาลัยมหิดลก็ใช้สีเขียวเป็นสีประจำมหาวิทยาลัยเช่นกัน จึงมีแนวคิดที่จะสร้างความแตกต่าง และเนื่องจากนักศึกษาคณะจิตรกรรมประติมากรรมและภาพพิมพ์ นิยมพารุ่นน้องปี 1 ไปทำกิจกรรมรับน้องที่เกาะเสม็ด จึงได้มีโอกาสชื่นชมสีของน้ำทะเลใส และได้นำมาเป็นสีประจำมหาวิทยาลัย ซึ่งเป็นสีที่บ่งบอกถึงความสร้างสรรค์ของชาวศิลปากร- ...คำขวัญของมหาวิทยาลัยศิลปากร คือ Ars longa vita brevis แปลว่า "ศิลปะยืนยาว ชีวิตสั้น"- ...เพลงประจำมหาวิทยาลัยศิลปากร คือ Santa Lucia เป็นเพลงพื้นเมืองของประเทศอิตาลี แต่งขึ้นในราวศตวรรษที่ 19 เป็นบทเพลงที่แต่งขึ้นเพื่อชมความงามของชายหาดที่มีชื่อเสียงของเมืองเนเปิลส์ สืบเนื่องจากศาสตราจารย์ศิลป์ พีระศรี ผู้ก่อตั้งมหาวิทยาลัยศิลปากร เป็นชาวอิตาลี ซึ่งมีชื่อเดิมว่า "คอร์ราโด เฟโรชี" (Corrado Feroci) และชอบร้องเพลงนี้บ่อย ๆ เวลาทำงาน และคณะจิตรกรรมประติมากรรมและภาพพิมพ์ ได้นำทำนองเพลงSanta Lucia มาใส่เนื้อร้องภาษาไทย คือเพลง "ศิลปากรนิยม"- ...สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ทรงสำเร็จการศึกษาระดับปริญญาโท หลักสูตรศิลปศาสตรมหาบัณฑิต สาขาวิชาจารึกภาษาตะวันออก คณะโบราณคดี ปีการศึกษา 2520- ...พระเจ้าวรวงศ์เธอ พระองค์เจ้าสิริภาจุฑาภรณ์ ทรงสำเร็จการศึกษาระดับปริญญาตรี หลักสูตรศิลปบัณฑิต สาขาวิชาทัศนศิลป์ วิชาเอกภาพพิมพ์ (เกียรตินิยมอันดับ 2) คณะจิตรกรรมประติมากรรมและภาพพิมพ์ ปีการศึกษา 2544 และทรงสำเร็จการศึกษาระดับปริญญาโท หลักสูตรศิลปมหาบัณฑิต สาขาวิชาทัศนศิลป์ วิชาเอกศิลปะไทย คณะจิตรกรรมประติมากรรมและภาพพิมพ์ ปีการศึกษา 2551- ...คณะวิชาแรกของมหาวิทยาลัยศิลปากร คือ คณะจิตรกรรมประติมากรรมและภาพพิมพ์- ...คณะวิชาแรกของมหาวิทยาลัยศิลปากร วิทยาเขตพระราชวังสนามจันทร์ คือ คณะอักษรศาสตร์ และยังเป็นหนึ่งในสองคณะอักษรศาสตร์ของประเทศไทย อีกแห่งหนึ่งคือ คณะอักษรศาสตร์ จุฬาลงกรณ์มหาวิทยาลัย- ...มหาวิทยาลัยศิลปากร เป็นมหาวิทยาลัยที่อยู่ภายในเขตพระราชฐานถึง 2 แห่ง คือ วังท่าพระและพระราชวังสนามจันทร์- ...มหาวิทยาลัยศิลปากร วังท่าพระ เป็นวิทยาเขตแรกของมหาวิทยาลัยศิลปากร และยังกล่าวได้ว่าเป็นมหาวิทยาลัยที่เล็กที่สุดในประเทศไทย เพราะมีเนื้อที่เพียงประมาณ 8 ไร่เท่านั้น- ...มหาวิทยาลัยศิลปากร วิทยาเขตพระราชวังสนามจันทร์ มีอีกชื่อหนึ่งว่า "ทับแก้ว" มาจากชื่อของ "พระตำหนักทับแก้ว" ในพระราชวังสนามจันทร์

**มหาวิทยาลัยสงขลานครินทร์**
 ...มหาวิทยาลัยสงขลานครินทร์ มีอักษรย่อว่า ม.อ. มาจาก "สงขลานครินทร์" คือ พระนามฐานันดรศักดิ์ที่พระบาทสมเด็จพระจุลจอมเกล้าเจ้าอยู่หัว โปรดเกล้าฯ สถาปนา เจ้าฟ้ามหิดลอดุลยเดช ดำรงพระนามอิสริยยศฐานันดรศักดิ์เป็นเจ้ากรม โดยพระราชทานชื่อเมืองสงขลาเป็นพระนามทรงกรม เพื่อเป็นเกียรติแก่เมืองสงขลา เมื่อ พ.ศ. 2446 เสมือนเป็นเจ้าแห่งนครสงขลา

**มหาวิทยาลัยสุโขทัยธรรมาธิราช**
 ...ชื่อ มหาวิทยาลัยสุโขทัยธรรมาธิราช ตั้งตามพระนามกรมของพระบาทสมเด็จพระปกเกล้าเจ้าอยู่หัว เมื่อครั้งทรงดำรงพระอิสริยยศ "กรมหลวงสุโขทัยธรรมราชา"- ...มหาวิทยาลัยสุโขทัยธรรมาธิราช เป็นมหาวิทยาลัยเปิด โดยใช้ระบบการศึกษาทางไกลแห่งเดียวในประเทศไทย- ...มหาวิทยาลัยสุโขทัยธรรมาธิราช มีชื่อย่อภาษาอังกฤษว่า "STOU" ย่อมาจาก "Sukhothai Thammathirat Open University" ซึ่งบ่งบอกถึงความเป็นมหาวิทยาลัยเปิด และไม่จำกัดจำนวนรับ

**มหาวิทยาลัยเทคโนโลยีสุรนารี**
 ...ชื่ออาคารสถานที่ของมหาวิทยาลัยเทคโนโลยีสุรนารีล้วนแต่มีคำว่า สุร นำหน้า เช่น สุรนภา สุรนิทัศน์ สุรนิเวศ สุรนิวาส เป็นต้น

**มหาวิทยาลัยสวนดุสิต**
 ...มหาวิทยาลัยสวนดุสิต เคยเป็น 1 ในมหาวิทยาลัยราชภัฏทั้ง 41 แห่ง- ...พื้นที่ ของมหาวิทยาลัยราชภัฏสวนสุนันทาและมหาวิทยาลัยสวนดุสิตเคยเป็นส่วนหนึ่งของพระราชวังดุสิต

**มหาวิทยาลัยอุบลราชธานี**
 ...มหาวิทยาลัยอุบลราชธานี เดิมคือ "วิทยาลัยอุบลราชธานี" สังกัดมหาวิทยาลัยขอนแก่น โดยยกฐานะเป็นมหาวิทยาลัยเมื่อปี พ.ศ. 2533 สังกัดสำนักงานคณะกรรมการการอุดมศึกษา

**มหาวิทยาลัยราชภัฏรำไพพรรณี**
 ...มหาวิทยาลัยราชภัฏรำไพพรรณี ตั้งอยู่บนพื้นที่ของวังสวนบ้านแก้ว จังหวัดจันทบุรี ที่ประทับเดิมของสมเด็จพระนางเจ้ารำไพพรรณี พระบรมราชินีในรัชกาลที่ 7

**มหาวิทยาลัยราชภัฏสวนสุนันทา**
 ...พื้นที่ ของมหาวิทยาลัยราชภัฏสวนสุนันทาและมหาวิทยาลัยสวนดุสิตเคยเป็นส่วนหนึ่งของพระราชวังดุสิต- ...นักศึกษามหาวิทยาลัยราชภัฏสวนสุนันทา มักเรียกแทนตัวเองว่า ลูกพระนาง ซึ่งพระนางในที่นี้หมายถึง สมเด็จพระนางเจ้าสุนันทากุมารีรัตน์ พระบรมราชเทวีในรัชกาลที่ 5

**มหาวิทยาลัยเทคโนโลยีราชมงคลกรุงเทพ**
 ...มหาวิทยาลัยเทคโนโลยีราชมงคลกรุงเทพ เคยเป็นวิทยาลัยอาชีวศึกษาแห่งแรกในประเทศไทย

**สถาบันเทคโนโลยีปทุมวัน**
 ...สถาบันเทคโนโลยีปทุมวัน เป็นโรงเรียนช่างกลแห่งแรกของประเทศไทย โดยก่อตั้งขึ้นเมื่อวันที่ 1 สิงหาคม พ.ศ. 2475 ในนาม "โรงเรียนอาชีพช่างกล"

**มหาวิทยาลัยกรุงเทพ**
 ...สวนเทเลทับบี้ เป็นชื่อเรียกของ "สวนสาธารณะกลางมหาวิทยาลัยนเรศวร" และยังเป็นชื่อเรียกของ "สวนริมทะเลสาปด้านหลังมหาวิทยาลัยกรุงเทพ"

**มหาวิทยาลัยหัวเฉียวเฉลิมพระเกียรติ**
 ...ชื่อ มหาวิทยาลัยหัวเฉียวเฉลิมพระเกียรติ นั้น คำว่า "หัวเฉียว" หมายถึง ชาวจีนโพ้นทะเล 

**มหาวิทยาลัยอัสสัมชัญ**
 ...ABAC ย่อมาจาก "Assumption Business Administration College" ภายหลังได้รับการรับรองจาก "สำนักงานคณะกรรมการการอุดมศึกษา" ให้ยกฐานะขึ้นเป็น "มหาวิทยาลัยอัสสัมชัญ" หรือ "Assumption University" แต่คนส่วนใหญ่ก็ยังคงเรียกว่า "เอแบค"